钦定古今图书集成/理学汇编/经籍典/第038卷 > 《张仲读书吴山》前人
## 钦定古今图书集成/理学汇编/经籍典/第038卷 > 《张仲读书吴山》前人

辍养辞南陔，驾言迈西郭。问子将何之？避喧谢羁缚。
堂闾岂不怀，云林谅有托。风叩支关清，月鉴董帷薄。
披帙就长明，静夜灵花落。羊亡屏意筌，猿定启心籥。
幽谷闻鸟鸣，澄湖眺鱼乐。霞绮杂烟丝，桃柳互分灼。
时枉《塘上篇》，日积丘中作。焉得奋羽翰，因君适寥廓。